Desmod

Desmod je slovenská rocková skupina pôvodom z Nitry, ktorá na slovenskej hudobnej scéne pôsobí od roku 1996. 

Svoje prvé demo skupina nahrala v roku 1997 a svoj debutový album 001 vydala v roku 2000. Skupina dosiahla 7x prvé miesto v ankete "Zlatý slávik" a spevák skupiny Mário "Kuly" Kollár sa stal viacnásobným držiteľom ocenenia Osobnosť televíznej obrazovky (OTO).

História 

Počiatky kapely siahajú do roku 1986, kedy vznikol predchodca dnešného Desmodu – nitrianska heavy-metalová formácia, hrajúca prevažne prevzaté skladby od slovenských aj zahraničných interpretov.  Spevák Mário „Kuly“ Kollár do kapely vstúpil v roku 1988 ako šestnásťročný. Názov skupiny je inšpirovaný menom druhu netopiera desmoda červeného (Desmodus rotundus) žijúceho v Strednej a Južnej Amerike, ktorý sa živí saním krvi cicavcov.

Pôvodná „heavy-metalová“ zostava skupiny sa úplne rozpadla. Postupnými personálnymi zmenami sa vystriedalo obsadenie jednotlivých nástrojov, približne okolo roku 1996 sa ustálila zostava, v ktorej kapela dlhodobo fungovala až do roku 2021. Zároveň sa zmenil aj ich hudobný štýl od heavy metalu cez punk rock, crossover, až k melodickému rocku.

Zmena zostavy v roku 2021 
V apríli 2021 oznámila kapela prostredníctvom svojich profilov na sociálnych sieťach, že sa z kapely rozhodli odísť 3 členovia – Dušan Minka, Rišo Synčák a Martin Cibulka. V rovnakom čase všetci traja odchádzajúci členovia následne spoločne založili nový projekt, nazvaný Desmod & Robo Šimko. Pôvodná kapela Desmod, v ktorej po odchode týchto 3 členov zostali zakladajúci členovia Mário „Kuly“ Kollár a Ján Škorec, postupne obsadila do voľných pozícií nových členov a funguje ďalej pod nezmeneným názvom v novom zložení.

Členovia skupiny

Súčasní členovia 
 Mário „Kuly“ Kollár – spev
 Ján Škorec – bicie, perkusie
 Adam Mičinec – gitara (2021 - súčasnosť)
 Juro Varga – basgitara (2021 - súčasnosť)
 Zoli Tóth – klávesy  (2021 - súčasnosť)
 Mirka Šimková – gitara (2021 - súčasnosť)

Bývalí členovia 
 Richard Nagy – gitara (do roku 2016)
 Dušan Minka – basgitara (do roku 2021)
 Rišo Synčák – gitara (do roku 2021)
 Martin Cibulka – klávesy (2013 - 2021)
 Fero Adamík (DJ Frankie) - scratch (2003 - 2004)

Diskografia

Štúdiové albumy 
 2000 – 001
 2001 – Mám chuť…
 2003 – Derylov svet
 2004 – Skupinová terapia
 2006 – Uhol pohľaduobsahuje coververziu hitu Karola Duchoňa, skladbu „V dolinách“.
 2007 – Kyvadlo 2010 – Vitajte na konci sveta 2011 – Iný Rozmer 2012 – Javorový album 2017 – Molekuly zvuku Kompilácie 
 2008 – Best of DEKÁDA 98-08 2012 – VÝBEROVKA DVD 
 2007 – Live In Garage
 2009 – ''Symphomusiq tour

Ocenenia 
 2003 - Zlatý slávik (Objav roka)
 2004 - Zlatý slávik (Skupina) - 3. miesto
 2005 - Aurel (Skupina)
 2005 - Aurel ( "Pár dní", pieseň)
 2005 - Zlatý slávik (Skupina) - 3. miesto
 2006 - Zlatý slávik (Skupina) - 1. miesto
 2007 - Aurel (Skupina)
 2007 - Aurel (Kuly, spevák)
 2007 - Zlatý slávik (Skupina) - 1. miesto
 2007 - Zlatý slávik (Kuly, spevák) - 3. miesto
 2008 - Aurel (Skupina)
 2008 - Aurel (Kuly, spevák)
 2008 - Zlatý slávik (Skupina) - 1. miesto
 2008 - Zlatý slávik (Kuly, spevák) - 2. miesto
 2008 - Zlatý slávik ("Lavíny", hit roka) - 1. miesto
 2009 - Zlatý slávik (Skupina) - 1. miesto
 2011 - Zlatý slávik (Skupina) - 1. miesto
 2012 - Zlatý slávik (Skupina) - 1. miesto
 2012 - Zlatý slávik (Absolútny slávik)
 2013 - Zlatý slávik (Skupina) - 1. miesto
 2013 - Zlatý slávik (Absolútny slávik)

Iné projekty

Zdroje

Referencie 

 
Slovenské rockové hudobné skupiny
Slovenské heavymetalové hudobné skupiny